Яшчэ адным перспектыўным напрамкам супрацоўніцтва, паводле слоў прэзідэнта, можа быць узаемадзеянне будаўнічых арганізацый. “Калі трэба і ў вас ёсць свабодныя заказы, мы можам аказаць вам падтрымку ў будаўніцтве. Вядома, пажадана (калі гэта гарадское будаўніцтва), каб вы нам квартал выдзелілі і мы пабудавалі яго як беларускі квартал і пад ключ. Калі гэта прамысловыя прадпрыемствы ці аграрныя, мы таксама хацелі б іх будаваць пад ключ. Гатовы рэалізаваць любы заказ — або самі, або разам з вашымі будаўнікамі”, — звярнуў увагу кіраўнік дзяржавы.